As oide Althing (930 bis 1262) wor a Vasammlung vo oin frein und voijaarign Monna, wo jeds Joar an zwoa Wocha um de Summasunwend z Þingvellir stottgfundn hod. De Teinahm wor vapflichtad fia olle, wo a Mindestvamegn ghobt hom. Fia Kranke, Oide und fia aloa wiatschoftende Bauan hods a Ausnahm gebm. Ma hod si oba am Althing aa vo jemand andan vatretn lossn kena. Ban oidn Althing is voa oim um Rechtsstreidarein ganga und um de Urteisfindung dazua.